
RAPORT

asupra propunerii legislative „Legea pâinii”
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu propunerea legislativă „Legea pâinii”, transmisă cu adresa nr.Pl – x 85  din 22 februarie  2006 şi înregistrată sub nr.24/76/22.02.2006. 

La întocmirea raportului, Comisia a avut în vedere avizul Consiliului Legislativ, punctul de vedere al Guvernului şi avizul Comisiei juridice, de disciplină şi imunităţi.

 Propunerea legislativă are ca obiect de reglementare probleme legate de producerea, tipul, conţinutul, depozitarea, transportul şi controlul de calitate a pâinii.

Propunerea legislativă „Legea pâinii” face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Vasile Lupu – secretar de stat în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 25 de deputaţi, din totalul de 25 de membri ai comisiei.

Propunerea legislativă a fost respinsă cu 16 voturi pentru şi 9 împotrivă, în şedinţa din 14.03.2006 din următorul motiv:
· În legislaţia naţională există norme referitoare la producerea, ambalarea,

etichetarea, aditivi alimentari, arome contaminante, materiale care vin în contact cu alimentele, calitatea şi comercializarea alimentelor.
Propunerea legislativă a fost respinsă de Senat în şedinţa din 15 februarie 2006.

Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.
   PREŞEDINTE,




    SECRETAR,


Dr. Atilla KELEMEN       


Ioan MUNTEANU  
Întocmit: consilier Anton PĂŞTINARU 

